钦定古今图书集成/明伦汇编/氏族典/第145卷 > 《廖用贤尚友录》 > 孙膑
## 钦定古今图书集成/明伦汇编/氏族典/第145卷 > 《廖用贤尚友录》 > 孙膑

按《史记孙子传》：“膑生阿、鄄之间，孙武之后世子孙也。
尝与庞涓俱学兵法。涓事魏为将军，自以为能不及
孙膑，乃阴使召膑。膑至，涓以法刑，断其两足而黥之。
齐使者如梁，窃载与之齐。齐将田忌善而客待之，进
于威王。其后魏伐赵，赵请救于齐，齐威王以田忌为
将而孙子为师，居辎车中，坐为计谋，战于桂陵，大破”
梁军。后十五年，魏与赵攻韩，韩告急于齐，齐使田忌
将而往，直走大梁。魏将庞涓闻之，去韩而归。孙子使
齐军入魏地为十万灶，明日为五万灶，又明日为三
万灶，庞涓倍日并行逐之。孙子度其行，暮当至马陵，
令齐军善射者夹道而伏。涓至，万弩俱发，涓乃自刭。
齐因乘胜尽破其军，掳魏太子申以归。孙膑以此名
显天下。

===孙虞===按《汉书儒林传》：“商瞿子木受《易》，孔子以授鲁桥庇子
庸，子庸授江东馯臂子弓，子弓授燕周丑子家，子家
授东武孙虞子乘，子乘授齐田何子装。”